22/11/2013 | Administración LocalMunicipal
Pontedeume
Exposición pública e periodo de cobranza, postos de venta ambulante na modalidade de feirón, 2º trimestre de 2013

Con data 30 de outubro de dous mil trece, a Xunta de goberno Local deste Concello, adoptou acordo aprobando o seguinte: Visto o padrón da taxa por ocupación de terreos de uso público con postos de venda ambulante na modalidade de Feirón, correspondente ao segundo trimestre do período impositivo de 2013, asinado polo encargado do mercado municipal. Visto que a Ordenanza municipal de venda ambulante establece que o exercicio desta actividade está suxeita a previa concesión de autorización polo órgano municipal competente e de acordo co procedemento establecido na mesma. Non consta a existencia de autorización para o exercicio desta actividade establecendo a Ordenanza o réxime sancionador para este tipo de conductas, sen prexuízo de que se liquide por cada ocupación efectiva que se produza. A este respecto a Ordenanza Fiscal nº 1 reguladora da taxa de postos, barracas, casetas de venda, espectáculos e atraccións sitas en terreos de uso público e industrias de rúa e ambulantes e rodaxe cinematográfica (BOP nº 290, de 12.12.1998) establece no seu artigo 7: “1.- Devéngase a taxa e nace a obriga de contribuír, que orixina e dereito de cobro: a) Tratándose de concesións de novos aproveitamentos de vía pública, no momento no que se inicie o uso privativo ou aproveitamento especial, aunque poderá esixirse o depósito previo do seu importe total ou parcial, tal e como sinala o artigo 26.1 a) da LRFL, na súa nova redacción dada pola Lei 25/1998, do 13 de xullo. b) Tratándose de concesións de aproveitamentos xa autorizados e prorrogados, o un de xaneiro de cada ano e o período impositivo comprenderá o ano natural, salvo nos supostos de inicio ou cese na utilización privativa ou aproveitamento especial, caso no que o período impositivo se axustará a esa circunstancia co conseguinte prorrateo da cota por trimestres naturais”. Considerando a falta de autorización para o exercicio da actividade e a realización do feito impoñibel segundo se acredita co padrón-matrícula asinando polo responsble do servizo municipal, proponse a adopción do acordo seguinte: PRIMEIRO.- Aprobar o padrón indicado e as liquidacións resultantes deste, cos seguintes datos: SEGUNDO.- Expoñer ó público todos os datos incorporados ó padrón que se aproba, mediante edicto que se debe publicar no Boletín Oficial da Provincia e no taboleiro de anuncios da Corporación por prazo de quince días. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e o artigo 24 do Regulamento Xeral de Recadación. TERCEIRO.- Contra as liquidacións incorporadas ó padrón todos os interesados poderán interpor recurso de reposición ante A Xunta de Goberno Local, segundo o diposto no artigo 14.2 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das facendas locais, no prazo dun mes, contando dende o día seguinte ó remate da exposición ó público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimando se non se resolve expresamente no prazo dun mes, dende a súa interposición Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo, no prazo de dous meses dende a notifcación da resolución expresa ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdicción contencioso-administrativa. Tamén se poderá interpor calquera outro recurso que se estime conveniente. CUARTO.- O prazo de cobramento en período voluntario será de 10 de novembro de 2013 a 10 de xaneiro de 2014. Existe a posibilidade de domiciliar o pagamento das liquidacións nas entidades financeiras. Transcorrido este prazo iniciarase o período executivo e a débeda resultante esixirase polo procedemento de apremio, co recargo e xuros de demora que procedan. QUINTO.- Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. Pontedeume, a 7 de novembro de 2013. O Alcalde. Asdo. Gabriel Torrente Piñeiro.